**Izziņa par atzinumos sniegtajiem iebildumiem**

|  |
| --- |
| **Likumprojektam “Grozījumi Militārpersonu izdienas pensiju likumā” (VSS-1216)** |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | 14.04.2020., 26.06.2020., 27.07.2020., 28.08.2020. elektroniskā saskaņošana, 24.08.2020. starpministriju sanāksme. |
|  |  |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Labklājības ministrija, Vides aizsardzības un reģionālās attīstības ministrija, Latvijas darba devēju konfederācija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija, Iekšlietu ministrija, Labklājības ministrija, Vides aizsardzības un reģionālās attīstības ministrija, Latvijas darba devēju konfederācija.24.08.2020.Starpministriju sanāksmē izskatīja Tieslietu ministrijas iebildumu. Sanāksmē piedalījās Tieslietu ministrija. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Darba devēju konfederācija un Labklājības ministrija nav atbildējusi uz uzaicinājumu piedalīties 26.06.2020. elektroniskajā saskaņošanā. Latvijas Darba devēju konfederācija un Iekšlietu ministrija nav atbildējusi uz uzaicinājumu piedalīties 27.07.2020. elektroniskajā saskaņošanā.Finanšu ministrija, Iekšlietu ministrija, Labklājības ministrija, Vides aizsardzības un reģionālās attīstības ministrija, Latvijas darba devēju konfederācija nepiedalījās 24.08.2020.starpminsitriju sanāksmē. Finanšu ministrija, Iekšlietu ministrija, Labklājības ministrija, Latvijas darba devēju konfederācija nav atbildējusi uz uzaicinājumu piedalīties 28.08.2020. elektroniskajā saskaņošanā.  |
|  |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Latvijas Darba devēju konfederācijas** **16.12.2019. atzinums Nr.2-10/59 un 15.04.2020. atzinums** |  |  |
| 1. | Likumprojekts | Izdienas pensiju sistēma ir paredzēta papildus sociālo garantiju noteikšanai personām, kuras līdz izdienas pensijas saņemšanai nepieciešamā vecuma sasniegšanai būtisku daļu no darbmūža ir strādājušas / dienējušas profesijā, kurā ir īpaši nosacījumi. Izplatītākais izdienas pensijas saņemšanai nepieciešamais stāžs ir 20 gadi. Pastāv arī atsevišķas profesijas, kurā pie īpašiem nosacījumiem ir paredzēta iespēja saņemt izdienas pensiju arī personām, kuru stāžs attiecīgajā profesijā ir 10 gadi. AM piedāvā ieviest izņēmumu ar desmitkārt īsāku izdienas periodu, nekā vidēji. Šāds izņēmums agrāk vai vēlāk radīs kolīzijas saistībā ar Latvijas Republikas Satversmes 91.pantā ietverto vienlīdzīguma principu. Jo, ja vienā no izdienas pensiju likumiem vienai vai vairākām amata pozīcijām tiek noteikts atšķirīgs stāža nosacījums, kas nav saistīts ar īpašiem darba apstākļiem, tad uz to var pretendēt arī citas salīdzināmos apstākļos esošas personas. AM piedāvātais izņēmums būtu pretrunā arī ar samērīguma principu – tas ir – priekšlikumā ietvertais izdienas pensijas saņemšanai nepieciešamais laiks ir būtiski nesamērīgs ar prognozējamo izdienas pensijas saņemšanas periodu. Piemēram, saskaņā ar Ministru kabineta 2013.gada 10.decembra noteikumiem Nr.1445, laika posms, par kuru no pensijas piešķiršanas gada tiek plānota pensijas izmaksa personām, kuras sasniegušas vispārējo pensijas vecumu, ir 17,6 gadi. Ja persona pensionējas agrāk (ko pieļauj Militārpersonu izdienas pensiju likums), tad šis periods ir vēl garāks. Dienesta laikā Projektā minētās militārpersonas saņem atalgojumu, par kuru tiek veiktas sociālās apdrošināšanas iemaksas. 24,5 procentpunkti no iemaksām tiek novirzīti pensiju sistēmai, no tiem 20 procentpunkti tiek ieskaitīti personas individualizētajā pensiju kapitālā (14 procentpunkti pirmajā un 6 procentpunkti otrajā līmenī). Šīs iemaksas tiek ņemtas vērā, nosakot personas vecuma pensijas apmēru. Tātad, Projektā minētajām militārpersonām neviens no dienestā pavadītajiem gadiem nepaliek neievērtēts pensiju apmērā. LDDK ieskatā izdienas pensiju sistēma nav plašāk jāizvērš, bet īpašajās profesijās strādājošajiem nākotnē ir jāaizstāj ar darba devēja obligātām iemaksām trešajā pensiju līmenī, kas nodrošinātu atbalstu proporcionāli nostrādātajiem gadiem un veiktajām iemaksām.Papildus jānorāda, ka esošā izdienas pensiju sistēma ierobežo valsts iespējas noteikt augstāku atalgojumu šajās profesijās nodarbinātajām personām aktīvajā dienesta (darba) periodā, samazina šo personu iespējas uzturēt savas ģimenes, kā arī ar ekonomiskām metodēm „izstumj” no dienesta (darba) daudzus augsti kvalificētus speciālistus, kuriem ir izdevīgāk saņemt izdienas pensiju un strādāt citā nozarē, nevis turpināt dienestu (darbu) profesijā. | **Ņemot vērā Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 103.punktu, iebildums uzskatāms par atsauktu.** | Likumprojekts |
|  |  | **Finanšu ministrijas 19.12.2019. atzinums Nr.12/A-2-4/5936** |  |  |
| 2. | Anotācija | 1.1 Lūdzam papildināt likumprojekta anotācijas I sadaļu “Tiesību akta projekta izstrādes nepieciešamība” ar detalizētāku skaidrojumu par likumprojekta 1.pantā paredzēto normu.1.2. Likumprojekta anotācijas III sadaļā “Tiesību akta projekta ietekme uz valsts budžetu un pašvaldību budžetiem” norādīts, ka projekts šo jomu neskar. Tomēr likumprojekta 1. un 2.pants papildina to militārpersonu loku un kritērijus, kas var pretendēt uz izdienas pensiju, attiecīgi lūdzam aizpildīt anotācijas III sadaļu, vienlaikus tās 8.punktā norādot, ka Aizsardzības ministrija likumprojektā noteikto normu īstenošanu nodrošinās piešķirto valsts budžeta līdzekļu ietvaros. | **Ņemts vērā** | Sk. precizēto anotāciju.  |
|  |  | **Labklājības ministrijas 20.12.2019. atzinums Nr.21-09/2179** |  |  |
| 3. | 1. Papildināt 2.pantu ar 1.¹daļu šādā redakcijā:“(1¹) Militārpersonai, kura aktīvā militārā dienesta laikā bijusi iecelta Nacionālo bruņoto spēku komandiera vai Nacionālo bruņoto spēku Apvienotā štāba priekšnieka amatā un pildīja šī amata pienākumus vismaz divus gadus, ir tiesības uz izdienas pensiju neatkarīgi no viņai aprēķinātā kopējā izdienas stāža apmēra, vecuma un nodienētā laika.” | 2.1. Saskaņā ar Nacionālo bruņoto spēku likuma 14.panta pirmo daļu NBS komandieri apstiprina amatā uz četriem gadiem un atbrīvo no amata Saeima pēc Valsts prezidenta priekšlikuma. Nacionālo bruņoto spēku likuma 15.panta otrā daļa nosaka, ka NBS Apvienoto štābu vada NBS Apvienotā štāba priekšnieks. NBS Apvienotā štāba priekšnieku ieceļ amatā un atbrīvo no amata Ministru kabinets pēc aizsardzības ministra priekšlikuma.Tātad NBS komandierim viens pilnvaru termiņš ir četri gadi. Uzskatām, ka nebūtu jānosaka īpašas tiesības uz izdienas pensiju, ja NBS komandiera amatā nav nodienēts pat viens pilns termiņš un Saeima pēc Valsts prezidenta priekšlikuma pirms termiņa atbrīvojusi NBS komandieri no dienesta pildīšanas. Tas pats attiektos arī uz NBS Apvienotā štāba priekšnieku, t.i., ja Ministru kabinets pēc aizsardzības ministra priekšlikuma.2.2. Militārpersonu izdienas pensiju likuma 2.pants nosaka, ka vispārīgā gadījumā tiesības uz izdienas pensiju ir militārpersonai, kurai aprēķinātais izdienas stāžs ir ne mazāks par 20 gadiem, ja militārpersona nodienējusi, tai skaitā obligātajā aktīvajā militārajā dienestā Latvijas Republikas bruņotajos spēkos, ne mazāk kā 15 gadus. Militārpersonām izdienas stāžā tiek ieskaitīts ne tikai dienesta laiks, bet arī apdrošināšanas stāžs saskaņā ar likumu "Par valsts pensijām", ja pirms aktīvā militārā vai ierindas dienesta militārpersonām, kuras dienestu Aizsardzības ministrijas pakļautībā vai pārziņā esošajās militārajās struktūrvienībās uzsākušas pirms šā likuma spēkā stāšanās (līdz 15.04.1998.) un tajās nodienējušas, tai skaitā obligātajā aktīvajā militārajā dienestā Latvijas Republikas bruņotajos spēkos, vismaz trīs gadus, bet militārpersonām, kuras dienestu uzsākušas pēc šā likuma spēkā stāšanās dienas (pēc 15.04.1998.), — ja nodienēti, tai skaitā obligātajā aktīvajā militārajā dienestā Latvijas Republikas bruņotajos spēkos, 15 gadi.Līdz ar to militārpersonām kā obligāts nosacījums tiesību noteikšanai uz izdienas pensiju ir izdienas stāžs. Satversmes tiesa secinājusi, ka vienādos un pēc noteiktiem kritērijiem salīdzināmos apstākļos atrodas militārpersonas, valsts drošības iestāžu amatpersonas, iekšlietu sistēmas darbinieki ar speciālajām dienesta pakāpēm un prokurori (sk. Satversmes tiesas 2007. gada 4. janvāra sprieduma lietā Nr. 2006-13-01 7. punktu). Atšķirībā no pārējām minētajām speciālajām izdienu pensiju shēmām tikai militārpersonām nav jāsasniedz noteikts vecums, lai iegūtu tiesības uz izdienas pensiju, un kā vienīgais obligātais nosacījums izdienas pensijas piešķiršanai ir noteikts izdienas stāža lielums. Pie tam jāņem vērā, ka saskaņā ar Militārpersonu izdienas pensiju likuma 4.pantu atsevišķus dienesta periodus ieskaita izdienas stāžā palielinātā apmērā.Ņemot vērā minēto, uzskatām, ka NBS komandierim un NBS Apvienoto štāba priekšniekam, tāpat kā visām citām militārpersonām, kā obligāts nosacījums izdienas pensijas piešķiršanai jābūt noteiktam izdienas stāža ilgumam, jo, kā minēts likumprojekta anotācijā, NBS komandierim un NBS Apvienoto štāba priekšniekam bez augstas atbildības sajūtas un nevainojamas reputācijas nepieciešama arī nopietna profesionālā pieredze. | **Ņemts vērā** | Sk. izziņas II sadaļas 14.punktu. |
| 4. | 2. Papildināt 6.pantu ar 4.¹daļu šādā redakcijā:“(4¹.) Šā likuma 2.panta 11.daļā minētai amatpersonai izdienas pensiju piešķir 80% apmērā no šā likuma 5.pantā norādītā dienesta atalgojuma.” | Nenoliedzot NBS komandiera un NBS Apvienoto štāba priekšnieka lielo ieguldījumu, tomēr uzskatām, ka izdienas pensiju nepiešķir par nopelniem valsts labā, bet, kā secinājusi arī Satversmes tiesa – lai nodrošinātu atvaļinātajiem karavīriem iespēju integrēties civilajā dzīvē, t.i., iespēju apgūt civilo profesiju. Īpaši tas svarīgi tām militārpersonām, kuras dienestu atstājušas samērā agrā vecumā. Līdz ar to uzskatām, ka lielāka izdienas pensija pienākas tām militārpersonām, kurām ir liels izdienas stāžs un līdz vecuma pensijas piešķiršanai nepieciešamā vecuma sasniegšanai ir atlicis samērā neliels laika periods. Satversmes tiesa arī norādījusi, ka militārpersonām piešķirtās izdienas pensijas mērķis vispirms ir nodrošināt personai atbalstu pārkvalificēšanās periodā. Savukārt, tikai tādai militārpersonai, kura pensionējas īsi pirms vispārējā pensijas vecuma sasniegšanas, izdienas pensijai būtu jānodrošina pienācīga iztika, jo varbūtība, ka persona šajā vecumā pārkvalificēsies, ir minimāla (sk. Satversmes tiesas 2007. gada 4. janvāra sprieduma lietā Nr. 2006-13-01 8.2. punktu);Tā kā izdienas pensija jau ir speciāla sociālā garantija atsevišķām personu kategorijām, nebūtu pieļaujams, ka vienas iestādes ietvaros tiesības uz izdienas pensiju tiktu noteiktas atšķirīgi - atkarībā no ieņemamā amata. | **Ņemts vērā** | Sk. izziņas II sadaļas 15.punktu. |
| 5. | Anotācija | Likumprojekta anotācijas II sadaļas 1.punktā “Sabiedrības mērķgrupas, kuras tiesiskais regulējums ietekmē vai varētu ietekmēt” nav norādīts personu skaits, kuras likumprojekts varētu ietekmēt turpmākos gadus. Tā kā likumprojekta 6.pantā, kas papildina likuma pārejas noteikumus ar 32.punktu, noteikts, ka no 2020.gada 1.septembra veiks izdienas pensijas pārrēķinu arī tiem NBS komandieriem un NBS Apvienoto štāba priekšniekiem, kuri ir atvaļināti rezervē līdz 2020.gada 1.septembrim un kuriem piešķirta izdienas pensija, tad nepieciešams norādīt arī šo personu skaitu. | **Ņemts vērā** | Ņemot vērā pēdējos labojumus likumprojektā, atbilstoši precizēta anotācijas II sadaļā. |
|  |  | **Vides aizsardzības un reģionālās attīstības ministrijas 20.12.2019. atzinums Nr.1-22/11930** |  |  |
| 6. | Anotācija | 5.1. Ņemot vērā, ka līdz ar likumprojektu par grozījumu izdarīšanu likumā tiek pilnveidots pakalpojums “Militārpersonu izdienas pensijas piešķiršana”, lūdzam šī valsts pārvaldes pakalpojuma nosaukumu norādīt anotācijas I sadaļas 2.punktā. Saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. Ņemot vērā minēto, papildus valsts pārvaldes pakalpojuma nosaukumam lūdzam sākotnējā ietekmes novērtējuma ziņojuma I sadaļas 2. punktā norādīt minētā pakalpojumu sniegšanas kanālus.5.2. Pēc likumprojekta “Grozījumi Militārpersonu izdienas pensiju likumā” (VSS-1216) spēkā stāšanās saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu, lūdzam nodrošināt pakalpojumu apraksta aktualizēšanu valsts pārvaldes pakalpojumu portālā Latvija.lv. | **Daļēji ņemts vērā.** | Sk. izziņas II sadaļas 20.punktu. |
|  |  | **Iekšlietu ministrijas 23.12.2019. atzinums Nr.1-57/3087** |  |  |
| 7. | Anotācija | Ministru kabineta 2009. gada 15. decembra instrukcijā Nr.19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) ir noteikta kārtība, kādā sagatavo anotāciju. Saskaņā ar instrukcijas 2. punktu anotācijas mērķis ir apzināt sekas un ietekmi, ko radīs projekts, kā arī noteikts, ka projekta sākotnējās ietekmes izvērtēšanu veic, ievērojot šādus principus – laicīgumu, sistēmiskumu, vispusīgumu, samērīgumu, objektivitāti, uz pierādījumiem balstītu lēmumu pieņemšanu, izmaksu un ieguvumu samērojamību. Anotācijas uzdevums ir informēt lēmuma pieņēmējus un ieinteresētās puses par sekām un ietekmi, ko radīs projekts. Iekšlietu ministrijas ieskatā šobrīd likumprojekts nav vērtējams pēc būtības, jo anotācija nav aizpildīta atbilstoši instrukcijas prasībām un I sadaļas 2. punkts nesniedz instrukcijas 14. punktā noteikto informāciju. No likumprojekta un anotācijas nav saprotama aktuālā, būtiskā problēma, kuru ar likumprojektu paredzēts atrisināt. Anotācija nesniedz pamatotu un argumentētu informāciju par minētā regulējuma nepieciešamību, nav skaidri izklāstīta problēmsituācija vai nepilnības esošajā regulējumā, kā arī nav informācijas par sabiedrības mērķgrupu, uz kurām attiecināms likumprojekta tiesiskais regulējums (piemēram, statistika par to, cik ir tādas personas, kuras likumprojektā ietvertais tiesiskais regulējums skars). | **Ņemts vērā** | Ņemot vērā pēdējos labojumus likumprojektā, atbilstoši precizēta anotācija. |
| 8. | 3. Papildināt 10.pantu ar 6.daļu šādā redakcijā: “(6) Izdienas pensijas izmaksu pārtrauc izdienas pensijas saņēmējam, kurš ir izdarījis tīšu noziedzīgu nodarījumu militārā dienesta laikā un pēc atvaļināšanas no profesionālā dienesta par to sodīts (neatkarīgi no sodāmības dzēšanas vai noņemšanas), vai no soda atbrīvots, vai pret kuru uzsāktais kriminālprocess par tīša noziedzīga nodarījuma izdarīšanu militārajā dienestā izbeigts uz nereabilitējoša pamata.” | 1. Saskaņā ar likumprojekta 3. pantā ietverto Militārpersonu izdienas pensiju likuma (turpmāk – Likums) 10. panta sesto daļu izdienas pensijas izmaksu pārtrauc izdienas pensijas saņēmējam, kurš izdarījis tīšu noziedzīgu nodarījumu militārā dienesta laikā un pēc atvaļināšanas no profesionālā dienesta par to sodīts (neatkarīgi no sodāmības dzēšanas vai noņemšanas), vai no soda atbrīvots, vai pret kuru uzsāktais kriminālprocess par tīša noziedzīga nodarījuma izdarīšanu militārajā dienestā izbeigts uz nereabilitējoša pamata. Tādējādi no likumprojekta redakcijas izriet, ka gadījumā, ja pret personu uzsāktais kriminālprocess tiks izbeigts uz nereabilitējoša pamata, izdienas pensiju pārtrauks izmaksāt tikai tādai personai, kura būs izdarījusi Krimināllikuma XXV nodaļā “Noziedzīgi nodarījumi militārajā dienestā” paredzēto noziedzīgo nodarījumu. Savukārt no anotācijas izriet, ka likumprojekta mērķis ir paredzēt, ka izdienas pensijas izmaksa ir pārtraucama arī personai, kura izdarījusi noziedzīgu nodarījumu militārā dienesta laikā, un pret kuru uzsāktais kriminālprocess izbeigts uz nereabilitējoša pamata. Ņemot vērā minēto, precizēt likumprojektā 3. pantā ietverto Likuma 10. panta sestās daļas redakciju.**Priekšlikums:** precizēt likumprojekta 3.pantā paredzētā desmitā panta sestās daļas redakciju vai papildināt anotāciju, lai būtu skaidri saprotams, vai likumprojekts paredz izdienas pensijas izmaksas pārtraukšanu izdienas pensijas saņēmējam, kurš militārā dienesta laikā izdarījis tīšu noziedzīgu nodarījumu, kas saistīts ar dienesta pienākumu izpildi vai izdienas pensijas saņēmējam, kurš militārā dienesta laikā izdarījis jebkādu tīšu noziedzīgu nodarījumu. | **Daļēji ņemts vērā.** **Panākta vienošanās.**Anotācija precizēta atbilstoši Iekšlietu ministrijas 23.12.2019. atzinumā norādītajam, kā arī sasniedzamajam mērķim. Izdienas pensijas izmaksu pārtrauc personām, kuras izdarījušas jebkādu tīšu noziedzīgu nodarījumu profesionālā dienesta laikā (karavīra statusā), bet pēc atvaļināšanas no profesionālā dienesta, laikā kad jau saņem izdienas pensiju, par to sodīta (neatkarīgi no sodāmības dzēšanas vai noņemšanas), vai no soda atbrīvota, vai pret kuru uzsāktais kriminālprocess par tīša noziedzīga nodarījuma izdarīšanu militārā dienesta laikā izbeigts uz nereabilitējoša pamata. | 3. Papildināt 10.pantu ar sesto daļu šādā redakcijā:(6) Izdienas pensijas izmaksu pārtrauc izdienas pensijas saņēmējam, kurš ir izdarījis tīšu noziedzīgu nodarījumu militārā dienesta laikā un pēc atvaļināšanas no profesionālā dienesta par to sodīts (neatkarīgi no sodāmības dzēšanas vai noņemšanas), vai no soda atbrīvots, vai pret kuru uzsāktais kriminālprocess par tīša noziedzīga nodarījuma izdarīšanu militārā dienesta laikā izbeigts uz nereabilitējoša pamata. |
| 9. | 5. Papildināt 10.pantu ar 8.daļu šādā redakcijā:“(8) Izmeklētājs vai prokurors desmit darba dienu laikā, kopš lēmuma pieņemšanas, informē Aizsardzības ministriju par kriminālprocesa izbeigšanu pret izdienas pensijas saņēmēju, pret kuru uzsāktais kriminālprocess par noziedzīga nodarījuma izdarīšanu.” | Norādām, ka procesa virzītāja rīcībā var nebūt informācijas par to, ka persona ir izdienas pensijas saņēmējs, ja vien šai informācijai nav nozīme krimināllietā. Turklāt arī anotācijā nav norādīta detalizēta informācija par šīs normas piemērošanu. Tostarp minētā norma nesamērīgi palielinās administratīvo slogu izmeklētājiem (pretēji konceptuālajam mērķim samazināt izmeklētājam administratīvo slogu), turklāt anotācijā nav sniegts skaidrojums, kāpēc Aizsardzības ministrija pati, neiesaistot izmeklētājus vai prokurorus, nevar iegūt nepieciešamās ziņas. Ievērojot minēto, precizēt likumprojekta 5. pantā ietverto Likuma 10. panta astoto daļu, kā arī anotāciju. | **Ņemts vērā** | Sk. izziņas II sadaļas 19.punktu. |
|  |  | **Tieslietu ministrijas 27.12.2019. atzinums Nr.1-9.1/1355** |  |  |
| 10. | 1. Papildināt 2.pantu ar 1.¹daļu šādā redakcijā:“(11) Militārpersonai, kura aktīvā militārā dienesta laikā bijusi iecelta Nacionālo bruņoto spēku komandiera vai Nacionālo bruņoto spēku Apvienotā štāba priekšnieka amatā un pildīja šī amata pienākumus vismaz divus gadus, ir tiesības uz izdienas pensiju neatkarīgi no viņai aprēķinātā kopējā izdienas stāža apmēra, vecuma un nodienētā laika.” | Tieslietu ministrijas ieskatā tas, ka militārpersona bijusi iecelta šādos amatos un amata pienākumus pildījusi divus gadus, nevar būt vienīgais kritērijs izdienas pensijas piešķiršanai. Projekta 1.pants būtu precizējams, norādot vēl papildus kritērijus, kam jāizpildās, lai personai būtu tiesības uz izdienas pensiju. | **Ņemts vērā**  | Sk. izziņas II sadaļas 16.punktu. |
| 11.  | 2. Papildināt 6.pantu ar 4.¹daļu šādā redakcijā:“(4¹) Šā likuma 2.panta 11.daļā minētai amatpersonai izdienas pensiju piešķir 80% apmērā no šā likuma 5.pantā norādītā dienesta atalgojuma.” | Lūdzam anotācijā sniegt pamatojumu, kāpēc noteikts tieši šāds apmērs un vai tas nav uzskatāms par nesamērīgi lielu, salīdzinot ar to izdienas pensiju apmēru, ko var saņemt citas amatpersonas. | **Ņemts vērā** | Sk. izziņas II sadaļas 16.punktu. |
| 12. | 4. Papildināt 10.pantu ar 7.daļu šādā redakcijā:“(7) Tiesa desmit darba dienu laikā no sprieduma spēkā stāšanās dienas informē Aizsardzības ministriju par militārpersonas saukšanu pie kriminālatbildības par tīša noziedzīga nodarījuma izdarīšanu militārā dienesta laikā.”5. Papildināt 10.pantu ar 8.daļu šādā redakcijā:“(8) Izmeklētājs vai prokurors desmit darba dienu laikā, kopš lēmuma pieņemšanas, informē Aizsardzības ministriju par kriminālprocesa izbeigšanu pret izdienas pensijas saņēmēju, pret kuru uzsāktais kriminālprocess par noziedzīga nodarījuma izdarīšanu.” | Lūdzam no projekta izslēgt 4. un 5. pantu, kas uzliek pienākumu tiesai un prokuratūrai informēt Aizsardzības ministriju par pieņemtajiem galīgajiem nolēmumiem kriminālprocesā. Vēršam uzmanību uz to, ka tiesai un prokuratūrai šādu pienākumu var uzlikt tikai saskaņā ar Kriminālprocesa likuma normām, kas tām nosaka procesuālo kārtību par rīcību pēc galīgā nolēmuma pieņemšanas kriminālprocesā. Šāds kriminālprocesuāls pienākums nevar tikt ietverts citu nozari reglamentējošā normatīvā aktā. Saskaņā ar Kriminālprocesa likuma 387. panta ceturto daļu Militārās policijas pilnvarotas amatpersonas izmeklē noziedzīgus nodarījumus militārajā dienestā, kā arī noziedzīgus nodarījumus, kuri izdarīti militārajās vienībās, to dislokācijas vietās vai Aizsardzības ministrijas valdījumā vai turējumā esošajos objektos, kā arī noziedzīgus nodarījumus, kurus izdarījuši karavīri, zemessargi, militārajās vienībās un Aizsardzības ministrijas valdījumā vai turējumā esošajos objektos strādājošie civilie darbinieki un ierēdņi saistībā ar savu dienesta (darba) pienākumu izpildi. Ievērojot minēto, Militārai policijai būtu jāseko kriminālprocesa gaitai prokuratūrā un tiesā par saviem uzsāktajiem kriminālprocesiem militārajā dienestā, kā arī jāinformē Aizsardzības ministrija par galīgajiem nolēmumiem attiecīgajos kriminālprocesos. Projekta anotācijas I sadaļas 2. punktā norādīts, ka papildus tiek paredzēts pienākums Nacionālajiem bruņotajiem spēkiem kontrolēt kriminālprocesu, kuros iesaistītas atvaļinātās militārpersonas, norises gaitu un informēt Aizsardzības ministriju par personām, kurām nepieciešams pārtraukt izdienas pensijas izmaksu sakarā ar notiesājoša tiesas sprieduma spēkā stāšanos vai kriminālprocesa izbeigšanu uz nereabilitējoša pamata. Vienlaikus pašā projektā nav ietverta neviena norma, kas šādu pienākumu noteiktu Nacionālajiem bruņotajiem spēkiem. | **Ņemts vērā** | Sk. izziņas II sadaļas 17. un 19.punktu. |
|  |  | **Vides aizsardzības un reģionālās attīstības ministrijas 17.04.2020 atzinums Nr.1-22/3643** |  |  |
| 13. | Anotācija | VARAM 2019. gada 20. decembra atzinumā Nr. 1-22/11930 norādīja, ka saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Papildus minētajam, tika norādīts, ka pēc likumprojekta “Grozījumi Militārpersonu izdienas pensiju likumā” (VSS-1216) spēkā stāšanās saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu, lūdzam nodrošināt pakalpojumu apraksta aktualizēšanu valsts pārvaldes pakalpojumu portālā Latvija.lv.Atkārtoti lūdzam papildināt anotācijas I sadaļas 2. punktu, norādot pilnveidotā pakalpojuma nosaukumu un tā sniegšanas kanālus, kā arī ietver izziņā norādi, ka pēc likumprojekta spēkā stāšanās tiks nodrošināta pakalpojuma apraksta aktualizēšana valsts pārvalde pakalpojumu portālā Latvija.lv | **Daļēji ņemts vērā.** | Sk. izziņas II sadaļas 20.punktu.  |
|  |  | **Labklājības ministrijas 17.04.2020. atzinums Nr. 34-05/575** |  |  |
| 14. | 1. Papildināt 2.pantu ar 1¹.daļu šādā redakcijā:“(1¹) Militārpersonai, kura aktīvā militārā dienesta laikā bijusi iecelta Nacionālo bruņoto spēku komandiera vai Nacionālo bruņoto spēku Apvienotā štāba priekšnieka amatā vismaz divus gadus, ir tiesības uz izdienas pensiju neatkarīgi no viņai aprēķinātā kopējā izdienas stāža apmēra, vecuma un nodienētā laika.”; | 14.1. Iebilstam, ka tiesības uz izdienas pensiju Nacionālo bruņoto spēku (NBS) komandierim un NBS Apvienoto štāba priekšniekam tiek noteiktas tikai par pusi no nodienētā laika, uz kuru šīs personas ieceltas šajos amatos.14.2. Ņemot vērā, ka visām militārpersonām kā obligāts nosacījums tiesību noteikšanai uz izdienas pensiju ir izdienas stāžs, tad šim nosacījumam būtu jābūt noteiktam arī attiecībā uz NBS komandieri un NBS Apvienoto štāba priekšnieku, jo, kā minēts likumprojekta anotācijā, NBS komandierim un NBS Apvienoto štāba priekšniekam bez augstas atbildības sajūtas un nevainojamas reputācijas nepieciešama arī nopietna profesionālā pieredze.14.3. Iebilstam, ka NBS komandierim un NBS Apvienoto štāba priekšniekam tiek noteikti atviegloti nosacījumi tiesībām uz izdienas pensiju, jo tas var radīt nopietnus precedentus arī citās izdienas pensiju shēmās. Tā kā izdienas pensija jau ir speciāla sociālā garantija atsevišķām personu kategorijām, nebūtu pieļaujams, ka vienas iestādes ietvaros tiesības uz izdienas pensiju tiktu noteiktas atšķirīgi - atkarībā no ieņemamā amata. | **Ņemts vērā** | 1.pants no likumprojekta izslēgts. |
| 15. | 2. Papildināt 6.pantu ar 41.daļu šādā redakcijā:“(41) Šā likuma 2.panta 11.daļā minētai amatpersonai izdienas pensiju piešķir 80% apmērā no šā likuma 5.pantā norādītā dienesta atalgojuma.” | Iebilstam, ka izdienas pensijas apmērs uzreiz tiek noteikts maksimālajā (80 procenti no izpeļņas) apmērā neatkarīgi no NBS komandiera un NBS Apvienoto štāba priekšnieka aprēķinātā kopējā izdienas stāža, vecuma un nodienētā laika; | **Ņemts vērā** | 2.pants no likumprojekta izslēgts. |
|  |  | **Tieslietu ministrijas 21.04.2020. atzinums** |  |  |
| 16. | 1. Papildināt 2.pantu ar 1¹.daļu šādā redakcijā:“(1¹) Militārpersonai, kura aktīvā militārā dienesta laikā bijusi iecelta Nacionālo bruņoto spēku komandiera vai Nacionālo bruņoto spēku Apvienotā štāba priekšnieka amatā vismaz divus gadus, ir tiesības uz izdienas pensiju neatkarīgi no viņai aprēķinātā kopējā izdienas stāža apmēra, vecuma un nodienētā laika.”2. Papildināt 6.pantu ar 41.daļu šādā redakcijā:“(41) Šā likuma 2.panta 11.daļā minētai amatpersonai izdienas pensiju piešķir 80% apmērā no šā likuma 5.pantā norādītā dienesta atalgojuma.” | Projekta 2.pants paredz, ka attiecīgajai amatpersonai izdienas pensiju piešķir 80% apmērā no šā likuma 5.pantā norādītā dienesta atalgojuma, savukārt projekta anotācijā norādīts, ka "pensijas apmērs 80% apmērā no MPIL piektajā pantā noteiktā kārtībā aprēķinātā dienesta atalgojuma noteikts kā maksimālais iespējamais pensijas apmērs, ko var noteikts atvaļinātajai militārpersonai". Vēršam uzmanību, ka projekta 2.pantā ir noteikts konkrēts izdienas pensijas apmērs (80%), nevis maksimālā robeža, kurā ir jāiekļaujas, līdz ar to nepastāv iespēja noteikt mazāku pensijas apmēru.Neapšaubot NBS komandiera un Apvienotā štāba priekšnieka amatu nozīmīgumu, norādām, ka tomēr nav saskatāms pamats, kāpēc izdienas pensijas apmērs personām, kas ieņēmušas šos amatus, tiek noteikts ievērojami lielāks, salīdzinot ar citām militārpersonām, kam varbūt ir tāds pats izdienas stāžs.Turklāt nav arī saprotams, kāpēc anotācijā ir sniegta informācija, ka "gadījumā, ja militārpersonas kopējais izdienas stāžs nesasniedz MIPL otrajā pantā noteikto izdienas stāža apmēru, tad militārpersonu izdienas pensija netiek piešķirta", savukārt izziņā skaidrots, ka NBS Apvienotā štāba priekšnieka un NBS komandiera amati ir sasniedzami pēc ilgstoša dienesta (24 gadi) NBS. Līdz ar to nemaz nav iespējama situācija, ka personām, kas ieņēmušas konkrētos amatus, nevarētu piešķirt izdienas pensiju tā iemesla dēļ, ka izdienas stāžs nav pietiekams. Ņemot vērā minēto, būtu arī precizējams projekta 1.pants, jo nav skaidrs, ar kādu mērķi ir uzskaitīti tie apstākļi, kurus neņem vērā, piešķirot izdienas pensiju. Trūkst pamatojuma arī projekta 1.pantā minētajam kritērijam – persona vismaz 2 gadus bijusi iecelta attiecīgajā amatā, it īpaši, ja ņem vērā, ka NBS komandieri apstiprina amatā uz četriem gadiem. | **Ņemts vērā** | 1. un 2.pants no likumprojekta izslēgts.
 |
| 17. | 4. Papildināt 10.pantu ar 7.daļu šādā redakcijā:“(7) Tiesa desmit darba dienu laikā no sprieduma spēkā stāšanās dienas informē Aizsardzības ministriju par militārpersonas saukšanu pie kriminālatbildības par tīša noziedzīga nodarījuma izdarīšanu militārā dienesta laikā.” | Lūdzam no projekta izslēgt 4. un 5. pantu, kas uzliek pienākumu tiesai un prokuratūrai informēt Aizsardzības ministriju par pieņemtajiem galīgajiem nolēmumiem kriminālprocesā. Vēršam uzmanību uz to, ka tiesai un prokuratūrai šādu pienākumu var uzlikt tikai saskaņā ar Kriminālprocesa likuma normām, kas tām nosaka procesuālo kārtību par rīcību pēc galīgā nolēmuma pieņemšanas kriminālprocesā. Šāds kriminālprocesuāls pienākums nevar tikt ietverts citu nozari reglamentējošā normatīvā aktā. Saskaņā ar Kriminālprocesa likuma 387. panta ceturto daļu Militārās policijas pilnvarotas amatpersonas izmeklē noziedzīgus nodarījumus militārajā dienestā, kā arī noziedzīgus nodarījumus, kuri izdarīti militārajās vienībās, to dislokācijas vietās vai Aizsardzības ministrijas valdījumā vai turējumā esošajos objektos, kā arī noziedzīgus nodarījumus, kurus izdarījuši karavīri, zemessargi, militārajās vienībās un Aizsardzības ministrijas valdījumā vai turējumā esošajos objektos strādājošie civilie darbinieki un ierēdņi saistībā ar savu dienesta (darba) pienākumu izpildi. Ievērojot minēto, Militārai policijai būtu jāseko kriminālprocesa gaitai prokuratūrā un tiesā par saviem uzsāktajiem kriminālprocesiem militārajā dienestā, kā arī jāinformē Aizsardzības ministrija par galīgajiem nolēmumiem attiecīgajos kriminālprocesos. Projekta anotācijas I sadaļas 2. punktā norādīts, ka papildus tiek paredzēts pienākums Nacionālajiem bruņotajiem spēkiem kontrolēt kriminālprocesu, kuros iesaistītas atvaļinātās militārpersonas, norises gaitu un informēt Aizsardzības ministriju par personām, kurām nepieciešams pārtraukt izdienas pensijas izmaksu sakarā ar notiesājoša tiesas sprieduma spēkā stāšanos vai kriminālprocesa izbeigšanu uz nereabilitējoša pamata. Vienlaikus pašā projektā nav ietverta neviena norma, kas šādu pienākumu noteiktu Nacionālajiem bruņotajiem spēkiem. | **Ņemts vērā** | 4.pants no likumprojekta izslēgts. |
|  |  | **Iekšlietu ministrijas 22.04.2020. atzinums Nr. 1-57/1013** |  |  |
| 18. | Anotācija | Kaut arī Aizsardzības ministrija izziņā par atzinumos sniegtajiem iebildumiem ir sniegusi informāciju, ka likumprojekta 1. un 2. panta regulējums attieksies uz trijām šobrīd dienošajām militārpersonām un trijām atvaļinātajām militārpersonām, kurām pašreiz izdienas pensija ir attiecīgi 54%, 56% un 59%, uzskatām, ka likumprojekta anotācija joprojām nav aizpildīta atbilstoši Ministru kabineta 2009. gada 15. decembra instrukcijā Nr. 19 “Tiesību akta projekta sākotnējās ietekmes izvērtēšanas kārtība” 14. punktā noteiktajā kārtībā. Anotācija nav papildināta ar pamatotu un argumentētu informāciju par minētā regulējuma nepieciešamību, nav skaidri izklāstīta problēmsituācija vai nepilnības esošajā regulējumā. No anotācijas nav skaidrs, kāpēc tikai amatpersonām, kas tiek ieceltas augstākajā amatā un amatā bijušas vismaz divus gadus, būtu jāpiešķir izdienas pensija 80% apmērā, tādējādi vienas iestādes ietvaros radot nevienlīdzīgu pieeju attiecībā uz tiesībām saņemt izdienas pensiju.Atkārtoti vēršam uzmanību, ka, analizējot visas valstī noteiktās izdienas pensijas, Satversmes tiesa ir secinājusi [sk. Satversmes tiesas 2007. gada 4. janvāra sprieduma lietā Nr. 2006-13-0103 7.1. un 7.2. apakšpunktu], ka visus izdienas pensiju saņēmējus vispirms raksturo viens būtisks kopējs elements, proti, dienesta vai darba attiecības ar valsti. Raugoties no šā viedokļa, visas personas, kuras ir vai ir bijušas vai nu dienesta, vai arī darba attiecībās ar valsti, atrodas vienādos un salīdzināmos apstākļos. Ņemot vērā minēto, lūdzam precizēt un papildināt anotāciju. | **Ņemts vērā** | Ņemot vērā pēdējos labojumus likumprojektā, atbilstoši precizēta anotācija. |
| 19. | 5. Papildināt 10 pantu ar 8.daļu šādā redakcijā:“(8) Izmeklētājs vai prokurors desmit darba dienu laikā, kopš lēmuma pieņemšanas, informē Aizsardzības ministriju par kriminālprocesa izbeigšanu pret izdienas pensijas saņēmēju, pret kuru uzsāktais kriminālprocess par noziedzīga nodarījuma izdarīšanu militārā dienesta laikā, izbeigts uz nereabilitējoša pamata.” | No Aizsardzības ministrijas sagatavotās izziņas par atzinumos sniegtajiem iebildumiem izriet, ka Aizsardzības ministrija nav ņēmusi vērā un nav iekļāvusi izziņā Iekšlietu ministrijas izteikto iebildumu, proti, likumprojekta 5. pantā ietvertajā Militārpersonu izdienas pensiju likuma (turpmāk – likums) 10. panta astotajā daļā ir noteikts izmeklētāja pienākums informēt Aizsardzības ministriju par kriminālprocesa izbeigšanu uz nereabilitējoša pamata pret izdienas pensijas saņēmēju. Iekšlietu ministrija atkārtoti norāda, ka procesa virzītāja rīcībā var nebūt informācijas par to, ka persona ir izdienas pensijas saņēmējs, ja vien šai informācijai nav nozīme krimināllietā. Tostarp minētā norma nesamērīgi palielinās administratīvo slogu izmeklētājiem (pretēji konceptuālajam mērķim samazināt izmeklētājam administratīvo slogu), turklāt likumprojekta anotācijā nav sniegts skaidrojums, kāpēc Aizsardzības ministrija pati, neiesaistot izmeklētājus vai prokurorus, nevar iegūt nepieciešamās ziņas. Ievērojot minēto, precizēt likumprojekta 5. pantā ietverto likuma 10. panta astoto daļu un anotāciju.Iekšlietu ministrija uztur minēto iebildumu un pievienojas Tieslietu ministrijas izteiktajam iebildumam, ka šāds procesa virzītāja pienākums ir ietverams Kriminālprocesa likumā. | **Ņemts vērā** | 5.pants no likumprojekta ir izslēgts |
|  |  | **Vides aizsardzības un reģionālās attīstības ministrijas 02.07.2020 atzinums Nr.** **1-22/5953** |  |  |
| 20. | Anotācija | VARAM 2019. gada 20. decembra atzinumā Nr. 1-22/11930 un 2020. gada 17. aprīļa atzinumā Nr. 1-22/3643 norādīja, ka saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Papildus minētajam, tika norādīts, ka pēc likumprojekta “Grozījumi Militārpersonu izdienas pensiju likumā” (VSS-1216) spēkā stāšanās saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu, lūdzam nodrošināt pakalpojumu apraksta aktualizēšanu valsts pārvaldes pakalpojumu portālā Latvija.lv.VARAM, iepazīstoties ar Aizsardzības ministrijas 2020. gada 26. jūnijā sagatavoto likumprojektu, anotāciju un tam pievienoto izziņu, atkārtoti lūdz papildināt anotācijas I sadaļas 2. punktu, norādot pilnveidotā pakalpojuma nosaukumu - “Militārpersonu izdienas pensijas piešķiršana” un tā sniegšanas kanālus, kā arī ietver izziņā norādi, ka pēc likumprojekta spēkā stāšanās tiks nodrošināta pakalpojuma apraksta (https://www.latvija.lv/lv/PPK/dzives-situacija/apakssituacija/p6515/CitaInformacija) aktualizēšana valsts pārvaldes pakalpojumu portālā Latvija.lv. | **Ņemts vērā**Netiek ieviests jauns pakalpojums un esošais jau tiek nodrošināts elektroniski valsts pakalpojumu portālā Latvija.lvPēc likumprojekta spēkā stāšanās tiks aktualizēts pakalpojuma apraksts saskaņā ar veiktajām izmaiņām. | Anotācija precizēta.  |
|  |  | **Iekšlietu ministrijas 07.07.2020. atzinums Nr.1-57/1658** |  |  |
| 21. | Anotācija | **Priekšlikums:** papildināt likumprojekta anotāciju ar informāciju, kā un, pamatojoties uz kādu normatīvo aktu, Aizsardzības ministrija sadarbībā ar Nacionālajiem bruņotajiem spēkiem veiks militārpersonu izdienas pensijas saņēmēju pārbaudi. | **Ņemts vērā** | Sk. anotācijas I sadaļas 2.punktu.  |
|  |  | **Vides aizsardzības un reģionālās attīstības ministrijas 28.07.2020. atzinums Nr.1-22/6833** |  |  |
| 22. | Anotācijas I sadaļas 2.punkta pēdējā rindkopa:“Militārpersonu izdienas pensijas piešķiršanas pakalpojums tiek sniegts elektroniski valsts pārvaldes pakalpojumu portālā Latvija.lv. Ar minētajiem likuma grozījumiem netiek ieviests jauns pakalpojums, bet precizēts pakalpojuma apraksts.” | VARAM norāda, ka ar likumprojektu tiek pilnveidots valsts pārvaldes pakalpojums “Militārpersonu izdienas pensijas piešķiršana”, nosakot papildu kritērijus izdienas pensijas izmaksas pārtraukšanai izdienas pensijas saņēmējam. Ņemot vērā minēto, norādītā atsauce, ka “netiek ieviests jauns pakalpojums, bet precizēts pakalpojuma apraksts” nav norādīta korekti, tādējādi lūdzam precizēt norādīto informāciju gan izziņā, gan anotācijas I sadaļas 2. punktā.Papildus minētajam, pakalpojuma sniegšanas kanāli valsts pārvaldes pakalpojumu portālā minētajam pakalpojumam (skat. [https://www.latvija.lv/lv/PPK/dzives-situacija/apakssituacija/p6515/ProcesaApraksts](https://www.latvija.lv/lv/PPK/dzives-situacija/apakssituacija/p6515/ProcesaApraksts%20%20)) ir norādīti: gan klātienes kanāls (Aizsardzības ministrija), gan neklātienes kanāli (e-pasts un pasts), līdz ar to norādītā informācija par to, ka pakalpojums tiek sniegts elektroniski valsts pārvaldes pakalpojumu portālā Latvija.lv, nav norādīta korekti. Ņemot vērā minēto, lūdzam izziņā un anotācijas I sadaļas 2. punktā norādīt korektu informāciju par pakalpojuma sniegšanas kanāliem. Saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. | **Ņemts vērā** | Anotācijas I sadaļas 2.punkta pēdējā rindkopa:“Militārpersonu izdienas pensijas piešķiršanas pakalpojums tiek sniegts izmantojot ne tikai klātienes kanālus (iesniedzot iesniegumu Aizsardzības ministrijā klātienē), bet arī neklātienes kanālus (iesniedzot iesniegumu ar pasta, e-pasta un valsts pārvaldes pakalpojumu portāla Latvija.lv starpniecību). Ar minētajiem likuma grozījumiem netiek ieviests jauns pakalpojums, bet pilnveidots valsts pārvaldes pakalpojums “Militārpersonu izdienas pensiju piešķiršana”. |
|  |  | **Tieslietu ministrijas 27.12.2019. atzinumā Nr.1-9.1/1355, 21.04.2020. un 02.02.2020. elektroniski sniegtajā atzinumā izteiktais iebildums.** |  |  |
| 23. | 10.pantā:(..)papildināt ar sesto daļu šādā redakcijā: “(6) Izdienas pensijas izmaksu pārtrauc izdienas pensijas saņēmējam, kurš ir izdarījis tīšu noziedzīgu nodarījumu militārā dienesta laikā un pēc atvaļināšanas no profesionālā dienesta par to sodīts (neatkarīgi no sodāmības dzēšanas vai noņemšanas), vai no soda atbrīvots, vai pret kuru uzsāktais kriminālprocess par tīša noziedzīga nodarījuma izdarīšanu militārā dienesta laikā izbeigts uz nereabilitējoša pamata | Lai nerastos situācija, ka izdienas pensiju pārtrauktu izmaksāt izdienas pensijas saņēmējam, kurš ir izdarījis tīšu noziedzīgu nodarījumu arī ārpus militārā dienesta, projekta 3. pantā, kas paredz papildināt Militārpersonu izdienas pensiju likuma (turpmāk – likums) 10.pantu ar sesto daļu, vārdus "militārā dienesta laikā" nepieciešams aizstāt ar vārdiem "militārajā dienestā", proti, kā tas tiek atrunāts piedāvātās normas nobeigumā. Vēršam uzmanību uz to, ka nav samērīgi ierobežot izdienas pensijas saņemšanu bijušajai militārpersonai, kura izdarījusi tādu noziedzīgu nodarījumu, kas nav saistīts ar tās atrašanos militārajā dienestā.Tieslietu ministrija piedāvā 10.panta sesto daļu izteikt šādā redakcijā:  “10.panta sestā daļa. Izdienas pensijas izmaksu pārtrauc izdienas pensijas saņēmējam, kurš ir sodīts par tīša noziedzīga nodarījuma izdarīšanu militārajā dienestā (neatkarīgi no sodāmības dzēšanas vai noņemšanas), vai no soda atbrīvots, vai pret kuru uzsāktais kriminālprocess par tīša noziedzīga nodarījuma izdarīšanu militārajā dienestā izbeigts uz nereabilitējoša pamata.”Iebildums papildus tiek pamatots ar MK 2020.gada 3.marta sēdes protokollēmumu Nr.9, par to, ka ministrijām ir uzdots pārskatīt ierobežojumus, kas izriet no sodāmības un kas paredz pēc iespējas šādus ierobežojumus izslēgt vai pārskatīt personai mazāk ierobežojošā veidā.1. Ar MK 2020.gada 3.marta sēdes protokollēmumu Nr.9 (turpmāk – MK protokollēmums) ir uzdots ministrijām pārskatīt savas nozares normatīvos aktus, kas paredz personām dažādus aizliegumus agrāk izdarīta noziedzīga nodarījuma dēļ. Vēršam uzmanību uz to, ka MK protokollēmuma uzdevums ir plašāks par Tiesībsarga vēstulē aprakstīto problemātiku saistībā ar nodarbinātības ierobežojumiem, proti, tas paredz dažādu aizliegumu pārskatīšanu saistībā ar agrāk izdarīta noziedzīga nodarījuma izdarīšanu t.sk. arī tādus, kas saistīti ar tiesībām uz izdienas pensiju.2. Ja pie nodarbināšanas, agrāk izdarīts noziedzīgs nodarījums var būt par objektīvu iemeslu ierobežojumam (uzticamības un drošības apsvērumi), tad kāds ir objektīvs pamats ierobežot izdienas pensiju par tīša noziedzīga nodarījuma izdarīšanu, kas nekādā veidā nav saistīts ar militārā dienesta pienākumu pildīšanu. Saņemot izdienas pensiju persona vairāk neatrodas dienesta attiecībās. Piemēram, persona ir sodīta par transporta līdzekļa vadīšanu alkohola reibumā bez tiesībām (262.panta pirmā daļa) ārpus militārā dienesta. Persona par to jau ir sodīta ar kriminālsodu. Kāds ir sabiedrības ieguvums un labums no tā, ka viņai tiek atņemta militārajā dienestā nopelnītā izdienas pensija par nodarījumu, kuram nav bijis saistības ar dienesta pienākumu pildīšanu. Ja persona izdara tīšu noziedzīgu nodarījumu pildot militārā dienesta pienākumus, tikai tad viņa nav cienīga pretendēt uz izdienas pensiju.3. Ierobežojumiem ir jābūt samērīgiem un juridiski pamatotiem likumprojekta anotācijā. | **Panākta vienošanās 24.08.2020. starpministriju sanāksmē.**Likumprojekta anotācijā ir iekļauts izvērsts grozījuma nepieciešamības pamatojums. | 10.pantā: izteikt trešo daļu šādā redakcijā:“(3) Izdienas pensijas saņēmēja pienākums ir nekavējoties ziņot Aizsardzības ministrijai par šā panta pirmajā, otrajā un sestajā daļā minēto apstākļu iestāšanos”.papildināt ar sesto daļu šādā redakcijā: “(6) Izdienas pensijas izmaksu pārtrauc izdienas pensijas saņēmējam, kurš ir izdarījis tīšu noziedzīgu nodarījumu militārā dienesta laikā un pēc atvaļināšanas no profesionālā dienesta par to sodīts (neatkarīgi no sodāmības dzēšanas vai noņemšanas), vai no soda atbrīvots, vai pret kuru uzsāktais kriminālprocess par tīša noziedzīga nodarījuma izdarīšanu militārā dienesta laikā izbeigts uz nereabilitējoša pamata”.Papildināts likumprojekta anotācijas I sadaļas 2.punkts. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Zane Šneidere, Vita Upeniece

|  |
| --- |
| (par projektu atbildīgās amatpersonas vārds un uzvārds) |
| AM Juridiskā departamenta Tiesību aktu nodaļas juriskonsulte, Juridiskā departamenta Tiesību aktu nodaļas vadītāja. |
| (amats) |
| 67335241 |
| (tālruņa un faksa numurs) |
| Vita.Upeniece@mod.gov.lv |
| (e-pasta adrese) |